Public procurement notice: Contract Award Notice
Published: 2021-11-02
Buyer: Digitális Kormányzati Ügynökség Zártkörűen Működő Részvénytársaság
Country: HU
Contract type: Supplies
Procedure: Open procedure
CPV classification: 30200000 | 72500000
Award criteria: Lowest price

Technical requirements: Keretmegállapodás megkötésére irányuló közbeszerzési eljárás a Nemzeti Hírközlési és Informatikai Tanácsról, valamint a Digitális Kormányzati Ügynökség Zártkörűen Működő Részvénytársaság és a kormányzati informatikai beszerzések központosított közbeszerzési rendszeréről szóló 301/2018 (XII.27.) Korm. rendelet (a továbbiakban: DKÜ rendelet) hatálya szerinti szervezetek részére „Homogén” kliens oldali IT eszközök beszerzése (SZGRH21)” tárgyban.
Magyarország, az érintett szervezetek székhelyei, telephelyei, illetve az általuk kijelölt teljesítési helyek
Jelen közbeszerzési eljárás eredményeként a keretmegállapodást kötött Ajánlattevők feladata „homogén” kliens oldali informatikai eszközök és kapcsolódó szolgáltatások értékesítése a Közbeszerzési dokumentumokban foglaltak szerint.
A jelen keretmegállapodás megkötésére irányuló közbeszerzési eljárás vonatkozásában az alábbi specifikus szerepkörök szerinti termékekre és kapcsolódó szolgáltatásokra kell ajánlatot tenni az Ajánlatkérő által rendelkezésre bocsátott és Ajánlattevők részéről szakmai ajánlatként benyújtandó Részletes ártáblázatban foglaltak szerint:
­- Önállóan rendelhető alaptermékek a következő kategóriákban: Vékonykliens számítógép, Monitor 1, Monitor 2, Monitor 3, Monitor 4, Monitor 5, Diák laptop, Tanári laptop 1, Tanári laptop 2, Egér - billentyűzet.
­- Önállóan nem rendelhető alaptermékek a következő kategóriákban: Személyi számítógép 1, Személyi számítógép 2, Nagyteljesítményű számítógép, Notebook 1, Notebook 2, Notebook 3, Notebook 4, Ultrakönnyű-hordozható gép, All-In-One számítógép.
­- Önállóan rendelhető tartozékok a következő kategóriákban: Töltőszekrény, Dokkoló, Külső SSD, kábelek, a diák és a tanári laptop esetében aktív toll és táp.
­- Az alaptermékekhez kapcsolódó, önállóan nem rendelhető részegységek: Processzor, memória, grafikus kártya, merevlemez, notebook táska, operációs rendszer
­- Az alaptermékekhez kapcsolódó, önállóan nem rendelhető szolgáltatások a jótállással, adathordozó megtartással kapcsolatosan.
­- Önállóan nem rendelhető, nem gyártói szolgáltatások a gravírozással, image-eléssel, szállítással, üzembe helyezéssel, matricázással, valamint bizonyos speciális ajánlatkérői igényekkel kapcsolatosan.
„Homogén” megnevezés alatt azt érti Ajánlatkérő, hogy az adott gyártó vonatkozásában minden alaptermék megajánlása kötelező. Az egyes szerepkörök szerinti termékekkel/szolgáltatásokkal, valamint a megajánlásokkal kapcsolatos további részletes előírásokat a Műszaki leírás tartalmaz.
Ajánlatkérő rögzíti, hogy a Kbt. 3. § 18. pontja szerinti értelmező rendelkezéssel összhangban a keretmegállapodásban előirányozott teljes mennyiséget a nettó 400 000 000 000,- Ft mértékű (opció nélkül számított) keretösszeg (a továbbiakban: keretösszeg) jelenti.
Ajánlatkérő rögzíti továbbá, hogy a Részletes ártáblázatban terméksoronként feltüntette az adott sorhoz tartozó „relevancia együtthatót”, melyet az adott alaptermék/tartozék/szolgáltatás becsült egységára és becsült volumene alapján határozott meg, azonban ezen feltüntetett adatok a keretmegállapodás teljesítése során nem bírnak relevanciával, a keretmegállapodás teljesülését a keretösszeg teljesülése jelenti.
Ajánlatkérő a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet (a továbbiakban: Kr.) 21. § (4) bekezdésében foglaltak alapján rögzíti, hogy a keretmegállapodás alapján megvalósítandó, egy időben teljesítendő külön szerződések várható nagyságrendje (értéke) nettó 6 200 000 000,- Ft. Ezen nagyságrendet Ajánlatkérő a korábbi, DKM01SZGRK20 azonosítójú keretmegállapodás havi átlagos teljesítési adatai, valamint a megkötendő keretmegállapodás vonatkozásában már ismert beszerzési igények figyelembe vételével állapította meg.
Jótállás: A Részletes ártáblázatban Ajánlatkérő konkrétan meghatározta a releváns terméksorok vonatkozásában az elvárt jótállás időtartamát 36, illetve 12 hónapban. Ennek megfelelően Ajánlattevőnek a Részletes ártáblázat jótállásra vonatkozó celláját nem kell kitöltenie. A keretmegállapodás alapján történő közbeszerzés megvalósítása során tehát a fentiek szerint meghatározott jótállási időtartamok irányadók mind a Kbt. 105. § (2) bekezdés a) pontja szerinti közvetlen megrendelés, mind pedig a Kbt. 105. § (2) bekezdés c) pontja alapján a verseny újranyitása során. A fentiek szerinti jótállási időtartamok csak az adott alaptermékhez kapcsolódóan a Műszaki leírásban foglaltak szerinti kiterjesztett jótállás megrendelése esetén változhatnak az adott kapcsolódó szolgáltatás műszaki tartalmának megfelelően.